מועדון צלילה שמנוהל על ידי לואיס, בחור קולומביאני שחי בארץ ויודע עברית שוטף. במועדון יש מדריכים ישראלים פשוט מדהימים ומקצועיים בטירוף.
הוא כפר דייגים מדליק שיזכיר לכם מעט את ברזיל. הכפר הקטן שוכן על מפרץ מדהים שבו עוגנות סירות רבות. השקיעות בטאגנגה ידועות ביופיין ובכלל הכפר הוא מקום שלו ושקט אם אתם מחפשים לברוח מהערים הגדולות. האזור הקרוב לחוף מלא במסעדות דגים (חלקן מעולות), במכולות, סנוקר או בר רועש ממוזיקה חזקה ומספר מלונות קטנים. טאגנגה נחשב לאתר הצלילה מהזולים בעולם וגם מהיפים אז אם אתם בקטע ממש לא כדאי לפספס כאן קורס צלילה אדיר. אל תפספסו גם את דוכני המיצים הטבעיים, רק פה תקבלו דלי שתייה ענק.
מי שאוהב דייג יכול לצאת עם הדייגים המקומיים לסיבוב דייג של כמה שעות ואחר כך אפשר לקחת את הדגים לאחת המסעדות שיטגנו לכם אותם. היום הדייגים שם השתכללו ממש וחלקם מוציאים גם סנייפרים (רובי חיצים) לצוד דגים ולשנרקל. אחת החוויות הטובות!
באזור טגאנגה, מרחק הליכה של כ-20 דקות ישנם חופים מרשימים שנחשבים לאיכותיים יותר מהחוף המרכזי של הכפר. ההליכה אליהם מרשימה, בזכות הנוף המרהיב המצוי לאורך הדרך, בחוף האחרון אפשר לרדת לשנרקל (לא לקחת אתכם ציוד יקר. כשאתם במים תשמרו על הדברים שלכם).
ההגעה לכפר נעשית דרך העיר הגדולה סנטה מרטה הנמצאת כ-10 דקות נסיעה דרומית לכפר. ההגעה נעשית לרוב במוניות וזוהי הדרך העדיפה להגיע וגם לחזור. אם אתם מתעקשים על אוטובוס אז מדי פעם יוצא אוטובוס קטן וצבעוני מסנטה מרטה carrera 1c (קרוב לים) לטאגנגה. מסנטה מרטה גם ניתן לצאת לכיוון פארק טאיירונה - כשעה וקצת נסיעה.
ממש בכניסה לכפר מצד שמאל, בצמוד לתחנת משטרה ישנו את הכספומט היחידי בכפר. האופציה השניה היא למשוך מזומן רק בסנטה מרתה.
הוסטל שקיבל המלצות חמות ממטיילים לאחרונה ובמיקום מעולה בטגנגה, איבן הבעלים ישמח לארח אתכם, יש בריכה גדולה, ג'קוזי, מטבח מאובזר, נטפליקס, פינות זולה, נוף לשקיעה, חדרים נקיים והסכנה הכי גדולה היא שלא תרצו לעזוב והכל במחירים סבירים לגמרי.
הרבה מטיילים ממליצים בחום על נירוונה שבבעלות גולן ואביתר שמקבלים מטיילים בזרועות פתוחות, יש חדרים בכל הגדלים שכוללים שירותים ומקלחת פרטיים ומזגן במחירים נוחים במרחק 3 דק' הליכה מהים. במקום בריכה גדולה, בר משקאות בשעות הלילה וכמו כן במקום מסעדה הפועלת 24 שעות, סלון ענק עם פלזמה, פלייסטישן 3 ומגוון סרטים, אינטרנט וסנוקר ומטיילים מרחבי העולם. תמצאו כאן הכוונה לכל האטרצקיות בסביבת טגנגה וסנטה מרתה. וצוות צעיר מכל העולם.
אינספור המלצות של מטיילים על ההוסטל החביב והרגוע הזה בעיקר בזכות בעלת ההוסטל, סניורה שרה עם לב ענק שנותנת הרגשה ביתית לכל המתארחים ומכינה ארוחות מפנקות במחירים מצחיקים, חדרים נוחים, נקי וזול, מיזוג בחדרים ועושים מאמץ לרצות כל אורח.
מלון נחמד על הים בצידו הכי שמאלי של החוף. המלון מדליק ואפשר לקחת חדר עם ערסלים לים ולקבל תצפית מעולה על השקיעה כל ערב מהחדר. המלון סביר אך כבר ממש לא זול כמו בעבר. היא חשוב לקחת חדר טוב עם בריזה מהים, אחרת אתם בבעיה כי אין מזגנים.
בטגאנגה יש הרבה מסעדות דגים טובות על החוף, מטיילים בד"כ בוחרים לאכול בהם ולקנח עם שייק טוב (כבר לא בדלי קטן כמו שהיה בעבר...). קניות ניתן לעשות במינימרקט באמצע הרחוב שעל החוף.
מסעדה קטנה ואיכותית, הבאגטים והשייקים מעולים והיחס של הבעלים חם ומשפחתי. המחירים סבירים והכל באיכות מעולה. בקרוב יהיו חדרים חדשים ללינה.
מסעדה עם שני סניפים, מגוון רחב של אוכל איטלקי ומקומי. אוכל טעים טרי וזול ושירות מצויין, המנה המומלצת זאת הפיצה!
ממוקדמת על שפת הים (הסניף הגדול) והסניף השני סמוך לתחנת משטרה. הומלץ בחום ע"י מטיילים.
המקום של לואיס אסקובר שעבר לכאן מסנטה מרטה. מקום מוכר מאד לישראלים הרבים שיוצאים מכאן לטרק "העיר האבודה". בנוסף לטרק זה תוכלו לסגור מפה הרבה דילים וטיולים כמו הדיל המפורסם לסאן אנדרס, יציאה לפארק טיירונה ועוד הרבה אטרקציות. ואם הספרדית שלכם לא משהו אז אפשר לקחת גם שיעורים פרטיים וכמו כן גם יש לו ספרים ומבחני צלילה בעברית. ואם כל זה לא מספיק אז גם יש לו מסעדה שנקראת che´ luis . המשרד ממוקם ליד פלייה ברווה.
זה אחד האזורים היפים לצלילה ביבשת, למי שצלל בגלאפגוס, תהיה הפתעה נעימה מאוד לצלול באזור פארק טיירונה שבטגאנגה. יש המון אלמוגים, החל מקטנים לגדולים מאוד, צלופחים ענקים ולהקות דגים, ראות המים טובה וטמפרטורת המים גבוהה ונעימה לאורך כל השנה. אחד הדברים הכיפיים באזור, זה הזרמים שמתחת למים שממש לוקחים אתכם לאורך ריף האלמוגים ובין הדגים- כיף גדול וייחודי.
באזור יש אפילו חווה קטנה לגידול אלמוגים.
קורס צלילה זה דבר-חוויתי, בטוח, כיף, מעניין, מרגש, מלמד ומאתגר. בצלילה מרגישים את חווית הריחוף הנדירה בין האלמוגים והדגים. הקורס מאפשר לכם להיכנס לעולם שונה ולקבל מיומנויות חדשות שנשארות לכל החיים, כמו התגברות על פחדים ולקיחת אחריות. הקורס מאוד מגבש, מכירים אנשים בקורס והוא חוויה מעניינת למהלך הטיול.
כדאי מאוד לפגוש את המדריך לפני, לבדוק שאתם מבינים אותו ושנעים לכם איתו, תבדקו מה הקורס כולל, כמה ימי צלילה, והאם ההדרכה כוללת מדריך צמוד או שחלק ממנה מועברת בווידיאו ובסופו יש מבחן. כמו כן, תבדקו אם מצלמים אתכם במהלך הקורס עם מצלמה מתחת למים.
הקורס הקצר בנוי מ 4 ימים, כולל 7 צלילות ובסיומו אפשר לצלול עד 21 מטר (כוכב 1).
הקורס הארוך בנוי מ 7 ימים וכולל 14 צלילות ובסיומו אפשר לצלול עד 30 מטר (כוכב 2).
אפשר לצאת לצלילת הכרות לא מחייבת אשר במהלכה תגלו איך מרגיש לכם להיות מתחת למים עם מדריך ששומר עליכם בין הדגים והאלמוגים.בצלילת הכרות כדאי לוודא שלא מצמידים אתכם לצוללנים שהם במהלך קורס, דבר שיאפשר לכם להנות מצלילה בטוחה ואולי גם ארוכה יותר. בדרך כלל צילום תת מימי כלול בצלילה במועדונים שמכבדים את עצמם, דבר שישמר את החוויה בתמונות.
מועדון צלילה טוב עם ציוד חדש ומתקדם וצוות מדריכים מקצועיים בעברית שיתנו לכם הרגשה של ביטחון והנאה והרבה כיף בזמן הקורס או בצלילות החופשיות. ניתן לעשות דרכם כמה אופציות לקורסי צלילה. המועדון היחידי שמתאמן בבריכות לפני היציאה לים. מחויב לפי מכון התקנים העולמי padi&naui. מחירים מיוחדים לישראלים ומקבלים תעודות בינלאומיות בסוף הקורס.
משרדים: scuba master בלב טגנגה או ניתן להגיע ולסגור דרך Benjamin hotels.
מועדון צלילה שמוציאים צלילות בריף אלמוגים שבפארק. באותו ריף, המועדון מציע קורס צלילה מיוחד של "הכל כלול", בחופים מבודדים עם מים צלולים. במקום יש את נופר מדריך צלילה ישראלי וביולוג ימי אשר בנוסף לצלילות שהוא מוציא הוא עובד על פרוייקט שיקום הריף יחד עם הרשויות. הקורסים נעשים בסטנדרטים גבוהים ויש אפשרות לישון במועדון שלהם בזמן הקורס, דבר שמוזיל מאוד את העלויות. הקורס כולל צילום תת מימי.
ניתן לצאת דרכם לקורס צלילה, חברה אמינה לקורסים של PADI וNAUI. הקורסים גמישים בזמנים ובצלילות לפי הלוØז שלכם בטגנגה, המחירים טובים,מצלמים אתכם בקורס . עומאר מדריך מעולה וותיק שעובד עם ישראלים שנים. ממוקם ממש על החוף, לא בעיה למצוא.
ממש בכניסה לכפר מצד שמאל, בצמוד לתחנת משטרה ישנו הכספומט היחידי בכפר. האופציה השניה היא למשוך מזומן רק בסנטה מרתה.
טוב אז ההתמצאות בטאגנגה לא דורשת הסבר מהסיבה שהכל קטן והכל קרוב.ההגעה לכפר נעשית דרך העיר הגדולה סנטה מרטה הנמצאת כ-10 דקות נסיעה דרומית לכפר. ההגעה נעשית לרוב במוניות וזוהי הדרך העדיפה להגיע וגם לחזור. אם אתם מתעקשים על אוטובוס אז מדי פעם יוצא אוטובוס קטן וצבעוני מסנטה מרטה carrera 1c (קרוב לים) לטאגנגה. מסנטה מרטה גם ניתן לצאת לכיוון טאיירונה - כשעה וקצת נסיעה.